
  
DR.30.9.2013 15  

 
harapkan untuk menjadi juara dalam bidang marginal fuel yang saya nyatakan tadi. Terima 

kasih. 

 

[Soalan No. 6. - Yang Berhormat Tuan Nga Kor Ming (Taiping) tidak hadir] 

 

 

7. Dato' Abd. Aziz Sheikh Fadzir [Kulim-Bandar Baharu] minta Menteri Kewangan 

menyatakan apakah perancangan efektif kerajaan untuk mengatasi kemelesetan ekonomi 
dan mengurus hutang negara sekiranya pertumbuhan GDP tidak mencapai seperti yang 
disasarkan. 

 Timbalan Menteri Kewangan [Datuk Haji Ahmad bin Haji Maslan]: Tuan Yang 

di-Pertua, terima kasih kepada Yang Berhormat Kulim-Bandar Baharu. Kerajaan sentiasa 
komited dalam memperkukuhkan kedudukan fiskal negara dan memastikan kemapanan 
fiskal jangka panjang. Selaras dengan usaha konsolidasi fiskal tahap defisit sebagai 
peratusan kepada KDNK telah berjaya dikurangkan daripada 6.7% pada tahun 2009 
kepada 4.5% pada tahun 2012. Pada tahun 2013, kerajaan akan memastikan paras defisit 
fiskal terus menurun kepada 4% KDNK. Bagi jangka sederhana, kerajaan akan berusaha 
untuk mencapai tahap defisit 3% KDNK pada tahun 2015 tanpa menjejaskan momentum 
pertumbuhan ekonomi negara dan kesejahteraan rakyat. Bagi jangka panjang pula, 
kerajaan akan terus komited untuk mencapai sasaran bajet berimbang pada tahun 2020. 
Selain itu, kerajaan juga komited untuk memastikan paras hutang Kerajaan Persekutuan 
sebagai peratusan KDNK tidak melebihi 55% dan perbelanjaan mengurus tidak melebihi 
hasil.   

 Untuk makluman Ahli Yang Berhormat, kerajaan yakin bahawa usaha-usaha di 
atas serta inisiatif-inisiatif lain yang akan diumumkan semasa pembentangan Belanjawan 
2014 pada Jumaat 25 Oktober ini, akan terus memacu pertumbuhan ekonomi negara pada 
tahap yang lebih tinggi serta sasaran status negara maju akan berjaya dicapai. 
Pertumbuhan ekonomi negara yang menggalakkan dalam tempoh suku kedua tahun ini 
iaitu pada tahap 4.3% dan suku pertama sebanyak 4.1% akan terus mampan meskipun 
negara berhadapan dengan persekitaran luar yang kian mencabar. Dengan perkembangan 
ini, KDNK negara telah mencatat pertumbuhan kukuh sebanyak 4.2% dalam tempoh enam 
bulan pertama 2013. Pertumbuhan ini disokong oleh sumber pertumbuhan ekonomi 
domestik, kekuatan daya tahan dalaman dan asas-asas ekonomi yang kukuh.   

 Meskipun ekonomi global masih mengalami ketidaktentuan, dengan asas ekonomi 
yang kukuh ini, kita percaya pertumbuhan KDNK negara boleh dicapai seperti yang 
disasarkan. Ini kerana prestasi ekonomi negara terus berkembang disokong oleh 
perancangan kerajaan yang efektif serta dipacu oleh asas ekonomi domestik yang mampan 
terutamanya perbelanjaan permintaan domestik. Permintaan dalam negeri mencatat kadar 
pertumbuhan yang tinggi sebanyak 7.3% pada suku kedua 2013 disokong oleh peningkatan 
perbelanjaan penggunaan swasta sebanyak 8% berikutan pasaran kerja yang stabil dan 
pertumbuhan pendapatan yang berterusan. Sementara itu, kenaikan satu tangga gaji mulai 
1 Julai 2013 bagi kakitangan awam dan Bantuan Rakyat 1Malaysia dan lain-lain bantuan 
dapat membantu merancakkan lagi aktiviti penggunaan swasta dan ekonomi setempat. 

 Jumlah pelaburan swasta pada harga semasa telah meningkat lebih tinggi 
sebanyak 14.4% kepada RM47.3 bilion dalam tempoh suku kedua tahun 2013 berbanding 
RM38.4 bilion dalam tempoh suku pertama tahun 2013. Pelaburan ini tertumpu dalam sub 
sektor perkhidmatan, pelaksanaan projek infrastruktur yang berterusan dan pengembangan 
kapasiti dalam sektor minyak dan gas. Pada masa yang sama, pelaburan swasta kini 
menyumbang 68.8% daripada jumlah keseluruhan pelaburan negara. Trend ini 
menunjukkan bahawa pertumbuhan ekonomi lebih banyak dipengaruhi oleh sektor swasta 
dan dijangka akan meningkatkan momentum pertumbuhan ekonomi dalam jangka panjang.   

 Di samping itu, pelaksanaan projek infrastruktur di bawah Program Transformasi 
Ekonomi (ETP) dijangka akan turut memberi impak positif kepada pertumbuhan ekonomi. 



harapkan untuk menjadi juara dalam bidang marginal fuel yang saya nyatakan tadi. Terima kasih. [Soalan No. 6.- Yang Berhormat Tuan Nga Kor Ming (Taiping) tidak hadir]. 7. Dato' Abd. Aziz Sheikh Fadzir [Kulim-Bandar Baharu] minta Menteri Kewangan menyatakan apakah perancangan efektif kerajaan untuk mengatasi kemelesetan ekonomi dan mengurus hutang negara sekiranya pertumbuhan GDP tidak mencapai seperti yang disasarkan. Timbalan Menteri Kewangan [Datuk Haji Ahmad bin Haji Maslan]: Tuan Yang di-Pertua, terima kasih kepada Yang Berhormat Kulim-Bandar Baharu. Kerajaan sentiasa komited dalam memperkukuhkan kedudukan fiskal negara dan memastikan kemapanan fiskal jangka panjang. Selaras dengan usaha konsolidasi fiskal tahap defisit sebagai peratusan kepada KDNK telah berjaya dikurangkan daripada 6.7% pada tahun 2009 kepada 4.5% pada tahun 2012. Pada tahun 2013, kerajaan akan memastikan paras defisit fiskal terus menurun kepada 4% KDNK. Bagi jangka sederhana, kerajaan akan berusaha untuk mencapai tahap defisit 3% KDNK pada tahun 2015 tanpa menjejaskan momentum pertumbuhan ekonomi negara dan kesejahteraan rakyat. Bagi jangka panjang pula, kerajaan akan terus komited untuk mencapai sasaran bajet berimbang pada tahun 2020. Selain itu, kerajaan juga komited untuk memastikan paras hutang Kerajaan Persekutuan sebagai peratusan KDNK tidak melebihi 55% dan perbelanjaan mengurus tidak melebihi hasil. Untuk makluman Ahli Yang Berhormat, kerajaan yakin bahawa usaha-usaha di atas serta inisiatif-inisiatif lain yang akan diumumkan semasa pembentangan Belanjawan 2014 pada Jumaat 25 Oktober ini, akan terus memacu pertumbuhan ekonomi negara pada tahap yang lebih tinggi serta sasaran status negara maju akan berjaya dicapai. Pertumbuhan ekonomi negara yang menggalakkan dalam tempoh suku kedua tahun ini iaitu pada tahap 4.3% dan suku pertama sebanyak 4.1% akan terus mampan meskipun negara berhadapan dengan persekitaran luar yang kian mencabar. Dengan perkembangan ini, KDNK negara telah mencatat pertumbuhan kukuh sebanyak 4.2% dalam tempoh enam bulan pertama 2013. Pertumbuhan ini disokong oleh sumber pertumbuhan ekonomi domestik, kekuatan daya tahan dalaman dan asas-asas ekonomi yang kukuh. Meskipun ekonomi global masih mengalami ketidaktentuan, dengan asas ekonomi yang kukuh ini, kita percaya pertumbuhan KDNK negara boleh dicapai seperti yang disasarkan. Ini kerana prestasi ekonomi negara terus berkembang disokong oleh perancangan kerajaan yang efektif serta dipacu oleh asas ekonomi domestik yang mampan terutamanya perbelanjaan permintaan domestik. Permintaan dalam negeri mencatat kadar pertumbuhan yang tinggi sebanyak 7.3% pada suku kedua 2013 disokong oleh peningkatan perbelanjaan penggunaan swasta sebanyak 8% berikutan pasaran kerja yang stabil dan pertumbuhan pendapatan yang berterusan. Sementara itu, kenaikan satu tangga gaji mulai 1 Julai 2013 bagi kakitangan awam dan Bantuan Rakyat 1Malaysia dan lain-lain bantuan dapat membantu merancakkan lagi aktiviti penggunaan swasta dan ekonomi setempat. Jumlah pelaburan swasta pada harga semasa telah meningkat lebih tinggi sebanyak 14.4% kepada RM47.3 bilion dalam tempoh suku kedua tahun 2013 berbanding RM38.4 bilion dalam tempoh suku pertama tahun 2013. Pelaburan ini tertumpu dalam sub sektor perkhidmatan, pelaksanaan projek infrastruktur yang berterusan dan pengembangan kapasiti dalam sektor minyak dan gas. Pada masa yang sama, pelaburan swasta kini menyumbang 68.8% daripada jumlah keseluruhan pelaburan negara. Trend ini menunjukkan bahawa pertumbuhan ekonomi lebih banyak dipengaruhi oleh sektor swasta dan dijangka akan meningkatkan momentum pertumbuhan ekonomi dalam jangka panjang. Di samping itu, pelaksanaan projek infrastruktur di bawah Program Transformasi Ekonomi (ETP) dijangka akan turut memberi impak positif kepada pertumbuhan ekonomi.